อันนาแห่งโบฮีเมีย

อันนาแห่งโบฮีเมียหรืออานแห่งลักเซมเบิร์ก(อังกฤษ: Anne of Bohemia หรือ Anne of Luxembourg ; 11 พฤษภาคม ค.ศ. 1366 – 7 มิถุนายน ค.ศ. 1394) เสด็จพระราชสมภพเมื่อวันที่ 11 พฤษภาคม ค.ศ. 1366 เป็นสมเด็จพระราชินีแห่งอังกฤษ จากการเสกสมรสกับสมเด็จพระเจ้าริชาร์ดที่ 2 แห่งอังกฤษเมื่อวันที่ 20 มกราคมค.ศ. 1382เมื่อพระชนมายุได้ 15 พรรษา และเสด็จสวรรคตเมื่อวันที่ 7 มิถุนายน ค.ศ. 1394 เมื่อพระชนมายุได้ 28 พรรษา ในช่วงเวลาที่เสกสมรส ทั้งสองไม่มีโอรส-ธิดาด้วยกัน ดังนั้นสมเด็จพระเจ้าริชาร์ดที่ 2 จึงต้องเสกสมรสใหม่กับอิสซาเบลลาแห่งวาลัวส์ สมเด็จพระราชินีแห่งอังกฤษ
เสด็จพระราชสมภพเมื่อ 11 พฤษภาคม ค.ศ. 1366 ในปรากแคว้นโบฮีเมีย(ปัจจุบันอยู่ในสาธารณรัฐเช็ก) อันนาแห่งโบฮีเมียเป็นพระโอรสธิดาคนโตของคาร์ลที่ 4 จักรพรรดิโรมันอันศักดิ์สิทธิ์กับพระมเหสีคนที่ 4เอลิซาเบธแห่งโพเมอราเนีย
ในปี ค.ศ. 1377พระเจ้าเอ็ดเวิร์ดที่ 3 แห่งอังกฤษสวรรคตหลังครองราชย์เป็นเวลา 50 ปี และเพราะพระโอรสคนโตเอ็ดเวิร์ด เจ้าชายแห่งเวลส์ (เจ้าชายดำ)สิ้นพระชนม์ไปเมื่อหนึ่งปีก่อน พระองค์จึงถูกสืบทอดต่อโดยพระนัดดาชายพระเจ้าริชาร์ดที่ 2ที่มีพระชนมายุ 10 พรรษา เมื่อริชาร์ดมีพระชนมายุ 15 พรรษา มีการมองหาเจ้าสาวให้พระองค์ และอันนาแห่งโบฮีเมียดูเป็นตัวเลือกที่สมเหตุสมผล เนื่องจากโบฮีเมียและจักรวรรดิโรมันอันศักดิ์สิทธิ์ถูกมองว่าเป็นพันธมิตรที่มีประโยชน์ในการต่อสู้กับฝรั่งเศสในสงครามร้อยปีที่กำลังดำเนินอยู่ ทว่าการแต่งงานที่เป็นประโยชน์นี้ไม่เป็นที่นิยมในหมู่ขุนนางและสมาชิกรัฐสภาเพราะอันนาไม่มีสินสอดติดตัว อาจารย์และเพื่อนสนิทของพระบิดาของริชาร์ด เซอร์ไซมอน เดอ เบอร์ลีย์ ถูกส่งไปเจรจาเรื่องสัญญาการแต่งงานและคุ้มกันว่าที่เจ้าสาววัย 15 พรรษามาอังกฤษ หลังจากที่อันนาเสด็จมาถึงโดเวอร์ ประเทศอังกฤษ คลื่นยักษ์ทำเรือที่พระองค์ใช้เดินทางมาแตก และมันถูกมองว่าเป็นลางร้าย คู่สามีภรรยาหนุ่มสาวแต่งงานกับที่เวสต์มินสเตอร์แอบบีย์เมื่อวันที่ 22 มกราคม ค.ศ. 1382
อันนาได้รับการยกย่องว่าเป็นผู้ริเริ่มแฟชันสองอย่างในอังกฤษ จากที่ผู้หญิงเคยนั่งคร่อมบนอานซ้อน หรือเบาะที่นั่งเสริมหลังอานขี่ม้าของผู้ชาย ว่ากันว่าอันนาได้ริเริ่มการใช้อานนั่งไขว้ข้างเป็นครั้งแรกในอังกฤษ ซึ่งมีลักษณะคล้ายเก้าอี้ให้ผู้หญิงนั่งไขว้ข้างบนหลังม้าโดยวางเท้าบนที่วางเท้าขนาดเล็ก แอนน์ยังริเริ่มการใช้เครื่องประดับศีรษะทรงเขาที่มีขายาวและกว้างสองข้าง รูปทรงคล้ายพระจันทร์เสี้ยวและคลุมด้วยผ้าโปร่งหรือตาข่าย
แม้ในตอนแรกอันนาจะไม่เป็นที่นิยม แต่พระองค์กลับกลายเป็นที่รู้จักในฐานะ "พระราชินีแอนน์ผู้ดีงาม" เพราะความใจบุญ ทรงร้องขอการอภัยโทษให้ประชาชนมากมาย หลังการแต่งงานไม่นาน ทรงขออภัยโทษให้ผู้ที่มีส่วนร่วมในการปฏิวัติชาวนาในปี ค.ศ. 1381 ในปี ค.ศ. 1388 พระองค์ร้องขอชีวิตให้ไซมอน เดอ เบอร์ลีย์ ที่เป็นคนคุ้มกันพระองค์มาอังกฤษแต่ไม่สำเร็จ ในปี ค.ศ. 1392 ทรงเป็นคนกลางไกล่เกลี่ยระหว่างนครลอนดอนกับพระสวามีของพระองค์ที่ได้ผลลัพธ์เป็นการเดินขบวนผ่านเมืองอันน่าประทับใจโดยมีกษัตริย์และพระราชินีสวมมงกุฎอยู่บนหลังม้า ทว่าอันนาแห่งโบฮีเมียล้มเหลวในการทำหน้าที่ที่สำคัญที่สุดของพระราชินี ตลอด 12 ปีของการแต่งงาน พระองค์ล้มเหลวในการมีพระประสูติการรัชทายาทสืบราชบัลลังก์
ในเดือนมิถุนายนของปี ค.ศ. 1394 อันนาประชวรเป็นกาฬโรคขณะอยู่ที่พระราชวังชีนกับพระสวามี เสด็จสวรรคตสามวันต่อมาในวันที่ 7 มิถุนายน ค.ศ. 1394 ด้วยพระชนมายุ 28 พรรษา พระเจ้าริชาร์ดทรงโทมนัสยิ่งกับการสวรรคตของอันนาแห่งโบฮีเมียจนสั่งให้ทำลายพระราชวังชีน เป็นเวลาเกือบ 20 ปีที่มันมีสภาพเป็นซากปรักหักพังจนกระทั่งพระเจ้าเฮนรีที่ 5 เริ่มโครงการสร้างใหม่ในปี ค.ศ. 1414 พระเจ้าริชาร์ดจัดพระราชพิธีพระบรมศพให้อันนาอย่างยิ่งใหญ่งดงาม มีการจุดเทียนและคบเพลิงที่ทำจากไขที่นำเข้าพิเศษมาจากฟลานเดอร์ส์ตลอดทางจากพระราชวังชีนถึงเวสต์มินสเตอร์แอบบีย์ ผู้ร่วมพิธีทุกคนสวมเสื้อผ้าดำล้วนและผ้าคลุมศีรษะสีดำ พระเจ้าริชาร์ดทรงพิโรธเมื่อริชาร์ด ฟิตซ์อลัน เอิร์ลที่ 11 แห่งอารันเดลมาถึงพระราชพิธีพระบรมศพช้า ทรงฟาดหน้าเอิร์ลด้วยคทา และริชาร์ดได้ทรงสร้างหลุมฝังพระบรมศพให้พระมเหสีที่เวสต์มินสเตอร์แอบบีย์
http://www.unofficialroyalty.com/may-11-1366-birth-of-anne-of-bohemia-first-wife-of-king-richard-ii-of-england/